Cretinetti ja ahneuden palkka

[[File:Come fu che l'ingordigia rovinò il Natale a Cretinetti (Itala Film 1910).webm|thumb|Come fu che l'ingordigia rovinò il Natale a Cretinetti']]
Cretinetti ja ahneuden palkka (, ”Miten ahneus pilasi Cretinettin joulun”) on vuonna 1910 valmistunut italialainen mykkäelokuva. Lyhyen komedian päähenkilöä Cretinettiä esittää André Deed.

Juoni
Cretinetti on pikkupoika, joka jouluyönä syö kaikki kuuseen ripustetut makeiset. Hän nukahtaa ja unessa joulupukki vie hänet taivaaseen. Siellä Cretinettin käytös aiheuttaa niin suurta tuhoa, että hänet lähetetään suoraan helvettiin. Aamulla Cretinetti herää vatsa kipeänä.

Näyttelijät

TuotantoCretinetti ja ahneuden palkka on poikkeuksellisen pitkä ja komeasti toteutettu Cretinetti-farssi. Sen sivuosissa nähdään varsin nykyaikainen Joulupukki sekä perinteistä kuvastoa edustavat Pyhä Pietari, Jumala ja Mefistofeles. Jälkimmäistä esittää näyttelijänuraansa aloitellut Emilio Ghione. Trikkikuvat tuovat mieleen Georges Mélièsin elokuvat. Myös rohkeasti käsitelty uskontoteema paljastaa André Deedin ranskalaisen alkuperän.

Elokuvaa lienee esitetty aikanaan Suomessa nimellä Lehman(n)in joulu-uni''. Se on nähtävissä Belgian elokuva-arkiston YouTube-kanavalla.

Lähteet

Aiheesta muualla
 
 

Italialaiset komediaelokuvat
Italialaiset mykkäelokuvat
Vuoden 1910 italialaiset elokuvat
Jouluelokuvat
Joulu Italiassa